सड़क हादसे में पति की मौत, नौकरी करते हुए पहले प्रयास में बनीं आरएएस
मिलमजदूर दिनेश चंद्र शर्मा की पांच बेटियों में दूसरे नंबर की बेटी रेखा का विवाह 18 साल की उम्र में शारीरिक शिक्षक के साथ हुआ। चार साल बाद सड़क हादसे में पति की मौत हो गई। पति की मौत से रेखा पर बेटी की जिम्मेदारी गई। उसने हिम्मत नहीं हारी। वह बेटे को लेकर पिता के घर हुरड़ा गई। माता-पिता पर बोझ नहीं बनी और उसने पंचायत समिति में नौकरी कर ली। कुछ समय बाद आयुर्वेद औषधालय में नर्स बनी।
तत्कालीन विकास अधिकारी डॉ. कमलेश उपाध्याय ने रेखा का हौसला बढ़ाया और आरएएस की तैयारी करने की बात कही। रेखा ने भी आरएएस बनने की ठानी। वह तैयारी में जुट गई। नौकरी, माता-पिता बेटे की देखभाल के साथ वह नियमित 7-8 घंटे पढ़ाई करने लगी। कुछ महीने जोधपुर में कोचिंग भी की। रेखा की मेहनत रंग लाई। पहले प्रयास में वर्ष 2013 में उसने आरएएस की परीक्षा पास की। रेखा सफल हुई तो वह अब छोटी बहन ज्योति को भी आरएएस की तैयारी कराने लगी है। रेखा शर्मा ने बताया कि पारिवारिक परिस्थितियां कभी भी सफलता में बाधक नहीं होती हैं।
सुखदेव गाडरी | भगवानपुराकस्बे के सामान्य परिवार में जन्मी पायल जैन अभाव के बीच बीए की। पिता इलेक्ट्रॉनिक उपकरणों की रिपेयरिंग करते हैं। परिवार का गुजर-बसर चलाने में परेशानी देखी तो पायल ने एक निजी स्कूल में पढ़ाना शुरू कर दिया। भगवानपुरा गांव के कस्तूरबा गांधी आवासीय विद्यालय में गणित का शिक्षक नहीं होने पर बालिकाओं की पढ़ाई बाधित हो रही थी। इस पर प्रधानाध्यापिका भावना शर्मा ने पायल से मुलाकात कर समस्या बताई। पायल ने बालिकाओं की परेशानी सुनी तो वह आवासीय विद्यालय की बालिकाओं को निशुल्क गणित पढ़ाने के लिए तैयार हो गई। पायल रोजाना दो घंटे स्कूल आकर कक्षा 6 से 8वीं तक की बालिकाओं को पढ़ाती है। पिछले 6 महीनों से वह कस्तूरबा गांधी आवासीय विद्यालय में पढ़ा रही है। पायल की दो बहनें और एक भाई है। पायल की मां दिव्यांग है। परिवार की जिम्मेदारी के साथ वह निजी स्कूल में नौकरी भी करती हैं और सरकारी स्कूल की बालिकाओं को निशुल्क पढ़ा भी रही है।
गुलाबपुरा | कस्बेकी निधि कोठारी आरएएस- 2013 की परीक्षा में चयनित हुई। अब आरएएस की मुख्य परीक्षा की तैयारी में जुटी है। बीटेक करने के बाद निधि निजी कंपनी में इंजीनियर बनी। लेकिन तमन्ना समाजसेवा करना था। इसलिए प्रशासनिक सेवा में जाने का रास्ता चुना। उन्होंने आरएएस की तैयारी शुरू की। उनकी जिद आरएएस बनने की थी। कड़ी मेहनत की तो पहले प्रयास में सफलता मिल गई।
निधि कोठारी
गुलाबपुरा | राजकीयबालिका उच्च माध्यमिक विद्यालय की प्राचार्य डॉ. रूपा पारीक के प्रयास रंग लाए। बच्चों की प्रतिभा को उजागर करने की बदौलत डॉ. पारीक को वर्ष 2013 में राज्य स्तरीय शिक्षा सम्मान से नवाजा गया। उनकी कविता पुस्तक खिल उठी है प्रार्थना साहित्य अकादमी उदयपुर ने प्रकाशित की। पारीक विज्ञान पर नाटक, समसामयिक विषयों पर नुक्कड़ नाटक लिखकर छात्र-छात्राओं को जागृत कर रही हैं। नाटक लेखन का निर्देशन किया। राष्ट्रीय स्तर पर मुंबई में विज्ञान नाटक का प्रदर्शन किया।
डॉ. रूपा पारीक
रेखा शर्मा
awa_Deva hin_Deva hin_Deva hin_Deva hin_Deva hin_Deva hin_Deva mai_Deva awa_Deva